cyanic-selkie/wikianc huggingface dataset:
หู เย่าปัง
จ้าว จื่อหยาง ได้ดำรงตำแหน่งเลขาธิการพรรคฯ แทนหู และสานต่อการปฏิรูปเศรษฐกิจและการเมืองของหูอย่างต่อเนื่อง หนึ่งวันหลังจากการเสียชีวิตของหูในปี 2532 ก็เกิดการประท้วงขนาดเล็กเพื่อรำลึกถึงเขาและเรียกร้องให้รัฐบาลประเมินมรดกของเขาอีกครั้ง หนึ่งสัปดาห์ต่อมา หนึ่งวันก่อนพิธีศพของหู นักศึกษาประมาณ 100,000 คน มาชุมนุมที่จัตุรัสเทียนอันเหมิน นำไปสู่เหตุการณ์การประท้วงและการสังหารหมู่ที่จัตุรัสเทียนอันเหมิน ในปี พ.ศ. 2532 หลังจากการประท้วงในปี 2532 รัฐบาลจีนได้เซ็นเซอร์รายละเอียดเกี่ยวกับชีวิตของหูในจีนแผ่นดินใหญ่ แต่รัฐบาลจีนได้ฟื้นฟูภาพลักษณ์ของเขาอย่างเป็นทางการและยกเลิกข้อจำกัดในการเซ็นเซอร์ในวันครบรอบ 90 ปีวันเกิดของหูในปี 2548
กาเลวาลา
วรรณกรรมอื่น
ตัวอย่างผลงานที่ได้รับแรงบันดาลใจจากกาเลวาลา ที่สำคัญที่สุด คือผลงานของ เจ. อาร์. อาร์. โทลคีน ซึ่งเขายอมรับว่า กาเลวาลา เป็นหนึ่งในแหล่งข้อมูลที่สำคัญยิ่งของเขาในการสร้างงานเขียน ซึ่งต่อมาได้ตีพิมพ์ในชื่อ ซิลมาริลลิออน ตัวอย่างอิทธิพลของผลงาน เช่น เรื่องราวโศกนาฏกรรมของกุลเลร์โว ได้เป็นพื้นฐานในการสร้างตัวละคร ทูริน ทูรัมบาร์ ใน นาร์น อิ ฅีน ฮูริน หรือ ตำนานบุตรแห่งฮูริน (รวมไปถึงเรื่องของดาบพูดได้ ที่วีรบุรุษผู้อาภัพใช้ในการปลิดชีพตัวเอง) นอกจากนี้ยังมีอิทธิพลจากตัวละครอื่นในกาเลวาลา เช่น ลักษณะของ ไวแนเมยเนน ที่เป็นต้นแบบส่วนหนึ่งในการสร้างตัวละครพ่อมด ในเรื่อง เดอะลอร์ดออฟเดอะริงส์
บทแปลมหากาพย์ในภาษาเยอรมัน ได้เป็นแรงบันดาลใจต่อบทกวีของ ลองเฟลโลว์ ในปี ค.ศ. 1855 บทลำนำแห่งไฮยาวาธา ประพันธ์ขึ้นด้วยฉันทลักษณ์เดียวกัน (คือ trochaic tetrameter) ทั้งยังส่งผลต่อนักเขียนนิยายวิทยาศาสตร์ชาวอังกฤษ เอียน วัตสัน ในการเขียน หนังสือแห่งมานา ทั้งสองเล่ม คือเรื่อง Lucky's Harvest และ The Fallen Moon
หนังสือที่มีชื่อเสียงอีกเล่มหนึ่ง คือหนังสือเด็กเรื่อง Koirien Kalevala (The Canine Kalevala)  เขียนเรื่องและวาดภาพประกอบโดย เมารี คุนนัส (แปลเป็นภาษาอังกฤษโดย ทิม สเตฟฟา) หนังสือเล่มนี้ส่งอิทธิพลต่อนักวาดการ์ตูนชาวอเมริกัน คีโน ดอน โรซา ในการสร้างบทละครผจญภัยตอนหนึ่งของ โดนัลด์ ดั๊ก ชื่อ "ภารกิจกาเลวาลา" (The Quest for Kalevala)
กวีและนักเขียนบทละครชาวฟินแลนด์ผู้มีชื่อเสียง ซึ่งเคยได้รับรางวัล Neustadt Prize คือ ปาโว ฮาวิกโก (Paavo Haavikko) เป็นอีกผู้หนึ่งที่เป็นที่รู้จักกันดีว่า ได้แรงบันดาลใจมาจาก กาเลวาลา ไม่น้อย
เอมิล เพตาจา (ค.ศ. 1915 - 2000) เป็นนักเขียนนิยายวิทยาศาสตร์และแฟนตาซีชาวอเมริกัน ซึ่งมีเชื้อสายฟินแลนด์ ได้สร้างผลงานมากมายที่ได้รับแรงบันดาลใจจาก กาเลวาลา ในหนังสือทุกเล่มที่อยู่ในชุด "โอตาวาซีรีส์" คือ Saga of Lost Earth's (สำนักพิมพ์เอซบุ๊คส์, 1966), Star Mill (สำนักพิมพ์เอซบุ๊คส์, 1966) , The Stolen Sun (สำนักพิมพ์เอซบุ๊คส์, 1967) , และ Tramontane (สำนักพิมพ์เอซบุ๊คส์, 1967) มีตัวละครซึ่งเป็นผู้สืบเชื้อสายชาวโลก เป็นหนึ่งในสี่วีรบุรุษจากเรื่อง กาเลวาลา ที่จุติมาเกิดใหม่ และเริ่มการผจญภัยบน โอตาวา ดาวเคราะห์อันเป็นจุดกำเนิดของตำนานแห่งกาเลวาลา นอกจากนี้ยังมีผลงานอื่นที่มิได้อยู่ในซีรีส์นี้ แต่ก็มีเนื้อหาเกี่ยวข้องกับกาเลวาลา คือเรื่อง The Time Twister (สำนักพิมพ์เดลล์, 1968)
เรื่องของกุลเลร์โว ยังเป็นแรงบันดาลใจสำคัญต่อนักเขียนนิยายแฟนตาซีชาวอังกฤษ ไมเคิล มัวร์ค็อค ในนวนิยายแฟนตาซีแนวดาบและเวทมนตร์ ว่าด้วยวีรบุรุษต่อต้านสังคมที่ชื่อ เอลริค แห่งเมลนิโบน
ภาพยนตร์
ปี ค.ศ. 1959 มีการสร้างภาพยนตร์ร่วมทุนระหว่างฟินแลนด์กับโซเวียต เรื่อง Sampo (หรือ วันที่โลกเป็นน้ำแข็ง) ซึ่งได้รับแรงบันดาลใจมาจากเรื่องราวของ แซมโป ใน กาเลวาลา
ต่อมาในปี ค.ศ. 2006 ภาพยนตร์ร่วมทุนระหว่างฟินแลนด์กับจีน เรื่อง Jadesoturi (หรือ นักรบหยก) ออกฉายเมื่อวันที่ 13 ตุลาคม ค.ศ. 2006 โดยใช้ กาเลวาลา มาเป็นโครงเรื่อง ภาพยนตร์ถ่ายทำทั้งในฟินแลนด์และประเทศจีน
อาณาจักรในอินเดียโบราณ
อาณาจักรในอินเดียโบราณ หรือ มหาชนบททั้งสิบหก เป็นอาณาจักรในอินเดียโบราณ 16 อาณาจักร
ฝ่ายปาณฑพ
1.ท้าวอภิภู แคว้นกาศี 2.ท้าวสหเทพ แคว้นมคธ 3.ท้าวธฤษฏเกตุ แคว้นเจที 4.ท้าวทรุปัท แคว้นปัญจาละ 5.ท้าววิราฏ แคว้นมัตสยะ 6.กองทัพแคว้นศุรเสน
ฝ่ายเการพ
1.ท้าวศรุตายุธ แคว้นโกล 2.กรรณะ แคว้นอังคะ 3.ชยัตเสน แคว้นมคธ 4.ศกุนิ แคว้นคันธาระ 5.ท้าวสุทักษิณ แคว้นกัมโพช 6.ท้าววินทะ ท้าวอนุวินทะ แคว้นอวันตี 7.กษัตริย์แคว้นวัชชี 8.กษัตริย์แคว้นมัลละ 9.กษัตริย์แคว้นวัตสะ 10.กษัตริย์แคว้นอัศมกะ
สงครามครูเสดซาวอย
สงครามครูเสดซาวอย เป็นสงครามครูเสดที่เกิดขึ้นในคาบสมุทรบอลข่านในปี ค.ศ. 1366–1367 กองทัพครูเสดครั้งนี้นำโดยอมาเดอุสที่ 6 แห่งซาวอย เพื่อต่อต้านการขยายอำนาจของจักรวรรดิออตโตมันด้วยการร่วมมือกับราชอาณาจักรฮังการีและจักรวรรดิไบแซนไทน์ อย่างไรก็ตามเป้าหมายของสงครามครั้งนี้ได้เปลี่ยนวัตถุประสงค์หลักเพื่อโจมตีจักรวรรดิบัลแกเรียที่ 2 กองกำลังครูเสดสามารถยึดเมืองได้บางส่วน และยกเมืองส่วนนั้นให้กับไบแซนไทน์ นอกจากนี้ยังได้ดินแดนบริเวณใกล้เคียงกับคอนสแตนติโนเปิลและกัลลิโพลี
สงครามครูเสดครั้งนี้เป็นสงครามที่ให้ความสำคัญกับการโจมตีบัลแกเรียมากกว่าออตโตมัน โดยนักประวัติศาสตร์อย่าง Nicolae Iorga ได้ให้ความเห็นว่า "สงครามครั้งนี้ไม่ใช่สงครามครูเสด แต่เหมือนเป็นการผจญภัยที่น่าตื่นเต้นมากกว่า" อย่างไรก็ตามในความเห็นของ Oskar Halecki มองว่า "สงครามครั้งนี้เป็นสงครามครั้งแรกที่ชาวคริสเตียนประสบความสำเร็จต่อการปกป้องยุโรป และในขณะเดียวกันก็เป็นสงครามครั้งสุดท้ายที่ชาวคริสต์สามารถชนะออตโตมันได้ในช่วงตลอดคริสต์ศตวรรษที่ 14"
โทรทัศน์กองยุทธพลเขมรภูมินท์กัมพูชา
โทรทัศน์กองยุทธพลเขมรภูมินท์กัมพูชา (ទូរទស្សន៍កងយោធពលខេមរភូមិន្ទកម្ពុជា ทูรทสฺสน์กงโยธพลเขมรภูมินฺทกมฺพุชา) หรือเรียกกันว่า ช่อง 5 กัมพูชา (TV5 Cambodia) หรือในเอกสารวิชาการของไทยบางแหล่งเรียกว่า "สถานียุทธภูมิทหารช่อง 5" ชื่อย่อว่า ททขภม.5 และชื่อสากลว่า XU-ATV เป็นสถานีโทรทัศน์ในประเทศกัมพูชา มีกระทรวงกลาโหมกัมพูชาเป็นเจ้าของ บริษัท มิก้า มีเดีย จำกัด (บริษัทร่วมทุนของกันตนา และไทยนครพัฒนา) ได้รับสัมปทาน 30 ปี นับจากปี 2538 โดยต้องจ่ายให้กระทรวงกลาโหม 200 ล้านบาท นอกจากรายการของทางกระทรวงฯ แล้ว ยังมีรายการบันเทิงต่างจากประเทศกัมพูชา อีกจำนวนมาก ทั้ง ละครจากผู้ผลิดของทางสถานี ภาพยนตร์ และกีฬา โดยในประเทศไทยและที่อยู่ต่างประเทศ สามารถรับชมช่อง 5 กัมพูชา ได้ผ่านจานดาวเทียมระบบ C-Band ไทยคม 5 ด้วยคลื่นความถี่ขาลง 3408 V sr-4444 (ยุติการออกอากาศระบบ C Band แล้ว)และ Ku-Band ไทยคม 5 ด้วยคลื่นความถี่ขาลง 12313 V sr-30000 และในส่วนสถานีภาคพื้นดิน ณ กรุงพนมเปญ ออกอากาศสัญญาณวีเอชเอฟ ช่อง 5 พร้อมด้วยระบบดิจิตอล รวมไปถึงสถานีแม่ข่ายรวมอยู่ด้วย
ประวัติ
ก่อนหน้านั้น ผู้ดำเนินกิจการโทรทัศน์กองยุทธพลเขมรภูมินท์กัมพูชาในยุคแรกเริ่ม คือ บริษัท ไอบีซีแคมโบเดีย ของกลุ่มชินวัตร (อินทัช โฮลดิ้งส์ ในปัจจุบัน) เริ่มออกอากาศครั้งแรกเมื่อเดือนพฤษภาคม พ.ศ. 2536 ภายใต้สัญญาสัมปทาน 99 ปี (ภายหลังลดลงเหลือ 30 ปี) โดยช่อง 5 ในยุคที่บริหารโดยไอบีซี ถูกครหาว่าเป็นกระบอกเสียงของรัฐบาลและพรรคประชาชนกัมพูชา โดยเฉพาะในช่วงการเลือกตั้งในประเทศกัมพูชาเมื่อปี พ.ศ. 2536 จนกระทั่งไอบีซีประสบปัญหาขาดทุน และเกิดปัญหาเรื่องสัดส่วนผู้ถือหุ้น ไอบีซีจึงถอนตัวออกไป จนกระทั่งบริษัท มิก้ามีเดีย จำกัด ได้รับสัมปทานจากกระทรวงกลาโหมกัมพูชาดำเนินกิจการโทรทัศน์กองยุทธพลเขมรภูมินท์กัมพูชา ในปี พ.ศ. 2538 ซึ่งเดิมจะมีกำหนดเริ่มออกอากาศในปี พ.ศ. 2539 แต่ต่อมาได้เริ่มออกอากาศเร็วขึ้น ในเดือนพฤศจิกายน พ.ศ. 2538 โดยได้โอนทรัพย์สินและคลื่นความถี่จากไอบีซีเดิม
การเปิดสถานี
เมื่อถึงเวลา 06:00 น. เริ่มเพลงมาร์ชกองยุทธพลเขมรภูมินทร์ โดยปรากฏสัญลักษณ์สถานีในฉากสุดท้าย ต่อจากนั้น เริ่มรายการแรก
เคปเลอร์-61บี
เคปเลอร์-61บี (Kepler-61b) เป็นดาวเคราะห์นอกระบบซูเปอร์เอิร์ธ ที่โคจรในเขตอาศัยได้ของดาวฤกษ์เคปเลอร์-61 ค้นพบโดยยานอวกาศเคปเลอร์ของนาซ่าด้วยวิธีเคลื่อนผ่าน อยู่ห่างจากโลกประมาณ 1,100 ปีแสง (338 พาร์กเซ็ก) ในกลุ่มดาวหงส์
จันทรุปราคา มกราคม พ.ศ. 2561
จันทรุปราคาเต็มดวงเกิดขึ้นเมื่อวันที่ 31 มกราคม พ.ศ. 2561 เนื่องจากดวงจันทร์อยู่ใกล้จุดปลายระยะทางวงโคจร เมื่อวันที่ 30 มกราคม จึงเรียกได้ว่า "ซูเปอร์มูน" โดยซูเปอร์มูนครั้งก่อน เกิดขึ้นเมื่อเดือนกันยายน พ.ศ.​ 2558
ภูมิหลัง
จันทรุปราคาเกิดขึ้นเมื่อพระจันทร์เคลื่อนตัวผ่านระหว่างเงาของโลก เริ่มด้วยการที่เงาของโลกทำให้พระจันทร์มีสีเข้มขึ้นเล็กน้อย ต่อมาเงาเริ่ม "บดบัง" ส่วนของดวงจันทร์ทำให้เกิดสีแดง-น้ำตาล (สีมักขึ้นอยู่กับสภาพชั้นบรรยากาศ พระจันทร์ดูเหมือนมีสีแดงเพราะการกระเจิงแบบเรเลห์ (Rayleigh scattering) ซึ่งเป็นปรากฏการเดียวกันกับที่ทำให้เกิดสีแดงขณะพระอาทิตย์ตกดิน และการหักเหของแสงนั้นโดยชั้นบรรยากาศโลกไปยังเงา
การจำลองต่อไปนี้แสดงถึงลักษณะคร่าว ๆ ของดวงจันทร์ขณะผ่านเงาของโลก ส่วนเหนือของดวงจันทร์ใกล้กับตรงกลางของเงามากที่สุด จึงเป็นจุดที่มีสีเข้มและแดงที่สุด
"ซูเปอร์บลูบลัดมูน"
ปรากฎการณ์นี้เป็น "ซูเปอร์มูน" (Super Moon) ด้วยความที่ดวงจันทร์อยู่ใกล้ระยะทางที่ใกล้ที่สุดจากโลกในวงโคจรทำให้มีขนาดเส้นผ่าศูนย์กลางกว้างขึ้น 7% หรือมีพื้นที่ใหญ่ขึ้น 14% เมื่อเทียบกับขนาดเฉลี่ยของดวงจันทร์ จันทรุปราคาซูเปอร์มูนครั้งก่อนเกิดขึ้นเมื่อเดือนกันยายน พ.ศ.​ 2558
พระจันทร์เต็มดวงของวันที่ 31 มกราคม พ.ศ.​ 2561 เป็นพระจันทร์เต็มดวงครั้งที่สองของเดือน (ในเขตเวลาส่วนใหญ่) ทำให้เรียกได้ว่าเป็น "บลูมูน"
นอกจากนี้ด้วยความที่มีสีส้มหรือสีแดง "เลือด" ระหว่างที่เกิดจันทรุปราคา สื่อจึงมักเรียกเหตุการณ์นี้ว่าเป็น "ซูเปอร์บลูบลัดมูน"
การมองเห็น
มหาสมุทรแปซิฟิกหันเข้าหาดวงจันทร์ขณะเกิดจันทรุปราคา เอเชียกลางและตะวันออก (รวมถึงส่วนใหญ่ของไซบีเรีย, ฟิลิปินส์, อินโดนีเซีย, นิวซีแลนด์ และส่วนใหญ่ของออสเตรเลีย มองเห็นดวงจันทร์ได้อย่างชัดเจนในท้องฟ้ายามค่ำ สำหรับเอเชียตะวันตก, เอเชียใต้, ตะวันออกกลาง และยุโรปตะวันออก จันทรุปราคาเกิดขึ้นขณะพระจันทร์กำลังขึ้น
ภาพถ่าย
เต็มดวงหรือเกือบเต็มดวง
ชุดซารอส
อุปราคาครั้งนี้เป็นส่วนหนึ่งของชุดซารอสที่ 124
Shangwua
Shangwua เป็นสกุลของพืชดอกที่อยู่ในวงศ์ Asteraceae.
ถิ่นกำเนิดของมันคือ อัฟกานิสถานถึงเอเชียกลางและตอนกลางของจีนตอนใต้
สปีชีส์ในสกุล ได้แก่:
โลมาหัวบาตรหลังเรียบ
โลมาหัวบาตรหลังเรียบ หรือ โลมาหัวบาตรไร้ครีบหลัง (Finless porpoise, 江猪, พินอิน: Jiāng zhū-หมูแม่น้ำ; ) เป็นสัตว์เลี้ยงลูกด้วยนมในอันดับสัตว์กีบคู่ (Artiodactyla) ใน อันดับฐานวาฬและโลมา (Cetacea) ขนาดเล็กชนิดหนึ่ง ในวงศ์พอร์พอยส์ (Phocoenidae)
จัดเป็นเพียงชนิดเดียวเท่านั้นที่อยู่ในสกุล Neophocaena แบ่งออกได้เป็น 3 ชนิดย่อย (ดูในตาราง) เป็นสัตว์ที่สืบทอดเผ่าพันธุ์มาจนถึงปัจจุบันแล้วประมาณ 20 ล้านปี
มีลักษณะทั่วไปคล้ายกับโลมาอิรวดี หรือ โลมาหัวบาตรมีครีบหลัง (Orcaella brevirostris) คือ มีส่วนหัวกลมหลิมเหมือนบาตรพระไม่มีจะงอยปาก แต่ส่วนหลังเรียบไม่มีครีบหลัง ครีบข้างค่อนข้างใหญ่ปลายแหลม และลักษณะฟันในปากจะเป็นตุ่ม ไม่แหลมคม อันเป็นลักษณะเฉพาะของโลมาในวงศ์พอร์พอย์ ซึ่งทั่วโลกพบอยู่ 6 ชนิด ในประเทศไทยพบเพียงชนิดนี้ชนิดเดียว
มีขนาดโตเต็มที่ยาว 1.9 เมตร ลูกแรกเกิดยาว 70–80 เซนติเมตร
ในน่านน้ำไทยสามารถได้ทุกจังหวัดที่ติดกับทะเล โดยพบมากที่สุดในฝั่งอ่าวไทย คือ ทะเลแถบจังหวัดตราด และจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 เหมือนกับวาฬและโลมาชนิดอื่น ๆ
ในประเทศจีน โลมาหัวบาตรหลังเรียบ เป็นโลมาเพียง 1 ใน 2 ชนิด นอกจากโลมาแม่น้ำแยงซีเกียง (Lipotes vexillifer) หรือไป๋จี๋ ที่สามารถพบได้ในแม่น้ำแยงซีเกียง โดยมีชื่อเล่นจากชาวจีนว่า "หมูแม่น้ำ" หรือ"แพนด้าแม่น้ำ" เป็นสัตว์ที่อยู่ในฐานะหวั่นวิตกว่าจะสูญพันธุ์ เนื่องจากมลภาวะสภาพแวดล้อม จากการประเมินพบว่าปัจจุบันหลงเหลือเพียงพันกว่าตัวเท่านั้น ซึ่งทุกปีจะมีจำนวนลดลงอย่างรวดเร็วถึงร้อยละ 5–10 ต่อปี
ไนโตรเจนไดออกไซด์
ไนโตรเจนไดออกไซด์ (Nitrogen dioxide) เป็นสารประกอบเคมีที่มีสูตรเคมี เป็นหนึ่งในหลาย ๆ ของไนโตรเจนออกไซด์ เป็นระดับกลางในการสังเคราะห์อุตสาหกรรมของกรดไนตริก นับล้านตันที่ผลิตในแต่ละปี แก๊สพิษสีน้ำตาลแดงนี้มีลักษณะคมกัดกลิ่นและมลพิษทางอากาศที่โดดเด่น ไนโตรเจนใดออกไซด์เป็นโมเลกุลพาราแมกเนติก โค้งด้วย C2v กลุ่มจุดเชื่อมสมมาตร
จันทรุปราคา มีนาคม พ.ศ. 2559
จันทรุปราคาเงามัวเกิดขึ้นในวันที่ 23 มีนาคม พ.ศ. 2559 ซึ่งเป็นอุปราคาครั้งแรกจากสามครั้งในปี พ.ศ. 2559
การมองเห็น
อุปราคาสามารถมองเห็นได้เหนือทวีปเอเชีย ทวีปออสเตรเลีย และส่วนมากของทวีปอเมริกาเหนือ
จังหวัดบูลูบุนดูคิน
จังหวัดบูลูบุนดูคิน (Lalawigang Bulubundukin) เป็นจังหวัดที่ไม่มีทางออกสู่ทะเลในเขตบริหารคอร์ดิลเยรา เกาะลูซอน ประเทศฟิลิปปินส์ มีเมืองหลักคือโบนโตก จังหวัดนี้มักรู้จักกันในชื่อ จังหวัดเมาน์เทน เนื่องจากพื้นที่ส่วนใหญ่เป็นแนวเทือกเขาคอร์ดิลเยราเซนทรัล ซึ่งอยู่ทางตอนบนของเกาะลูซอน
จังหวัดเมาน์เทน เคยเป็นชื่อจังหวัดในอดีตที่ครอบคลุมพื้นที่จังหวัดในเขตบริหารคอร์ดิลเยราในปัจจุบัน อดีตจังหวัดแห่งนั้นจัดตั้งโดยคณะกรรมาธิการฟิลิปปินในปี ค.ศ. 1908  และถูกแยกออกในปี ค.ศ. 1966 ในชื่อจังหวัดบูลูบุนดูคิน, จังหวัดเบงเก็ต, จังหวัดคาลิงกา-อาปาเยา และจังหวัดอีฟูเกา
พริพาระ
พริพาระ หรือ ปริซึ่มพาราไดซ์ เป็นเกมอาร์เคดของญี่ปุ่นซึ่งพัฒนาโดย ทาคาระโทมี่ เป็นทายาทของเกมอาร์เคดชุดพริตตี้ริธึ่ม และเป็นละครโทรทัศน์อนิเมะสร้างขึ้นโดยทัทสิโนโกะโปรดักชั่น และ ดองวูเอแอนด์อี เริ่มออกอากาศตั้งแต่วันที่ 5 กรกฎาคม 2014 ถึง 28 มีนาคม 2017, ต่อมาการพัฒนาแอนิเมชันครั้งที่สองถูกปรับเปลี่ยนเปลี่ยนเป็น ไอดอลไทม์ พริพาระ ซึ่งเริ่มเมื่อวันที่ 4 เมษายน พ.ศ. 2560 จนถึง 27 มีนาคม พ.ศ. 2561 และตามมาด้วย คิรัทโตะ พริแชน ในวันที่ 8 เมษายน พ.ศ. 2561
อนิเมะเรื่องนี้มีเนื้อหาเกี่ยวกับหญิงสาวหลายคนที่มีความใฝฝันอยากจะเป็นไอดอลและต้องการจะไต่เต้าไผสู่ดาราหลักเช่นลาล่า (Laala) นักเรียนโรงเรียนประถมที่เข้าเรียนในโรงเรียนที่ห้ามตัวเธอเองรวมถึงคนอื่นไปเป็นไอดอล แต่ลาล่ากลับก็กลายเป็นไอดอลโดยไม่ได้ตั้งใจ
เกมอาร์เขตพริพาระเปิดตัวเมื่อเดือนกรกฎาคม 2014 เป็นเกมอาร์เคดญี่ปุ่นที่สร้างขึ้นเพื่อแทนที่เครื่องอาร์เคดสวยๆ ทั่วประเทศญี่ปุ่น ได้รับการแนะนำให้รู้จักกับวิธีใหม่สำหรับผู้เล่นในการแต่งตัวไอดอลในเกมซึ่งมี QR Code (อยู่ที่มุมหนึ่งของตั๋ว) ที่มีข้อมูลสำหรับ coord จะถูกสแกนลงในเครื่อง โดยจะได้รับการ์ดชุดคอร์ดที่เรียกว่าพริทิคเก็ท (PriTicket) การเล่นเกมดูเหมือนจะคล้ายกับเกมพริตตี้ริธึ่ม ซึ่งเป็นคอลเล็กชั่นคอร์ดและเกมตามจังหวะ
ฤดูกาลที่ 1
เมื่อถึงเวลาที่เหมาะสมเด็กผู้หญิงทุกคนจะพบว่ามีการส่งมอบตั๋วลึกลับให้กับพวกเธอโดยอนุญาตให้พวกเธอเข้าสู่โลกของพริพาระ ที่ซึ่งไอดอลเหล่านี้ขึ้นแสดงและมีส่วนร่วมในการคัดเลือก น่าเสียดายที่ Paprika Private Academy ที่สั่งห้ามทำกิจกรรมที่มีส่วนเกี่ยวข้องกับพริพาระกับนักเรียนประถม แต่โอกาสที่ไม่คาดคิดเกิดขึ้นกับเกรด มานากะ ลาล่า เมื่อเธอพบถุงพริทิคเก็ต ที่สูญหายซึ่งเป็นของไอดอลชื่อมิเรย์ นำเธอไปสู่โลกพริพาระ ที่เธอเปิดตัวไอดอลกับมิเรย์ มันถูกเปิดเผยด้วยว่า ลาล่ามีบางสิ่งที่รู้จักกันในชื่อ 'ปริซึ่มวอยซ์ในตำนาน (Legendary Prism Voice)'
ในพริพาระ ลาล่าได้จัดตั้งวงดนตรีที่ชื่อว่า "โซลามิสไมล์ (SoLaMi Smile)" กับมินามิ มิเรย์ ไอดอลสายป๊อปและประธานนักเรียน Paprika Academy โฮโจ โซฟี่ซึ่งเป็นดาราชั้นสูงที่เกิดมาด้วยร่างกายที่อ่อนแอทางร่างกายและอาศัยพลัมดองเพื่อเป็นพลังงาน จัดการโดยคุมะ โซลามิ สไมล์เผชิญการแข่งขันกับ "เดรสชิ่งพาเฟ่ (Dressing Pafé)" ซึ่งประกอบด้วยโทโด ชิออน ผู้เล่น "Go" ที่มีชื่อเสียงระดับโลก โดโรธีและเลโอน่า เวสต์ คู่แฝดพี่น้องชาวแคนาดา-ญี่ปุ่นซึ่งบริหารงานโดยอุซากิ ในการรับพาราไดซ์คอร์ดในตำนานทั้งสองทีมจะรวมกันเป็น "โซลามิเดรสชิ่ง (SoLaMi Dressing)"
ลาล่ายังได้พบกับฟารูรุ ตุ๊กตาหุ่นยนต์ที่เกิดจากพริทิคเก็ต ที่สร้างขึ้นด้วยความปรารถนาของผู้หญิงหลายคนทั่วโลกที่ต้องการไปพริพาระ โซลามิเดรสชิ่งแข่งขันกับฟารูรุสำหรับพาราไดซ์คอร์ดหลังจากชนะการแต่งตัว โซลามิ ลาล่าแลกพริทิคเก็ตกับฟารูรุแต่มันส่งผลให้ฟารูรุตกอยู่ในอาการโคม่า หลังจากแสดงคอนเสิร์ตในพาราไดซ์คอร์ดของพวกเขาแล้ว โซลามิเดรสชิ่งชุบชีวิตฟารูรุซึ่งได้รับทัศนคติที่เป็นมนุษย์มากกว่าที่สูญเสียเสียงเหมือนหุ่นยนต์ของเธอและสามารถแลกพริทิคเก็ตได้ หลังจากการฟื้นฟูเธอฟาลูลูออกจากฮาราจูกุไปที่พริปาริในฝรั่งเศส ในตอนท้ายของฤดูกาลแรกการแต่งตัวของโซลามิ กลับไปที่พริพาระโดยรู้ว่ากลุ่มของพวกเขาได้ยกเลิก
ฤดูกาลที่ 2
ในฤดูกาลที่ 2 ในสวนสนุกพริพาระ โซนใหม่ที่เรียกว่าดรีมเธียร์เตอร์ (Dream Theatre) ได้เปิดขึ้นและมีการจัดกิจกรรมใหม่ที่เรียกว่าพริพาระดรีมพาเรด (PriPara Dream Parade) ไอดอลทุกคนแข่งขันกันในดรีมไอดอลกรังปรีกซ์ตามฤดูกาลในแต่ละดรีมทีมซึ่งเป็นทีมของไอดอลทั้งห้า แต่ละทีมในฝันจะแข่งขันเพื่อรับดรีมพาเรดคอร์ด (Dream Parade Coord) ซึ่งได้รับการกล่าวขานว่าสดใสกว่าพาราไดซ์คอร์ด
ในขณะที่การปฏิรูปโซลามิสไมล์และเดรสชิ่งพาเฟ่ ไอดอลทั้งหกได้พบกับเด็กผู้หญิงสองคนชื่อชิราทามะ มิกัน และคุโรสุ อาโรม่า ผู้ก่อตั้งแองเจิล - มารเรียกว่า "อาโรมาเกดดอน (Aromageddon)" คู่หูรบกวนทั้งสองกลุ่มเพื่อสร้างทีมในฝันกับพวกเขา แต่พวกเขาก็ค่อยๆกลายเป็นเพื่อนกับพวกเขา
ผู้หญิงอีกคนหนึ่งชื่อมาโดริคาเซะ ฟูวาริ ถูกส่งไปยังพาราจุกุ จากเดอะแพลบส์ในยูโรพาระ (EuroPara) เพื่อเข้าร่วมพริพาระโดยชิคีวอิน ฮิบิกิ, ฟูวาริก่อตั้งทีมในฝันกับลาล่าและเดรสชิ่งพาเฟ่ ชื่อ "เดรสชิ่งฟลาวเวอร์ (Dressing Flower)" และชนะในซัมเมอร์ดรีมไอดอลกรังปริกซ์แต่ซัมเมอร์ดรีมไอดอลคอร์ดของพวกเขาถูกนำตัวไปในภายหลังโดยหน้ากากจีเนียส
ไอดอลอีกคนชื่ออาคิมิคิกิ ดาวินซี จากยูโรพาระเปิดตัวครั้งแรกในพริพาระ แต่หลังจากนั้นเธอก็ได้รับการเปิดเผยว่าเป็นอาจารย์สอนศิลปะของ Paprika Academy แม้จะมีรูปร่างหน้าตาเล็ก เธอเป็นเพื่อนกับคอสโม เมื่อพวกเขาเรียนที่พริปาริ และทั้งคู่ก็ก่อตั้งทีมในฝันกับพริพาระโพลิซ (PriPara Police) ซึ่งประกอบด้วย ลาล่า โดโรธี และ มิกัน ที่เลี้ยงในขณะที่หน้ากากจีเนียสยังอยู่ในสภาพหลวม ทีมในฝันนี้ชนะดรีมไอดอลในฤดูใบไม้ร่วง แต่ไอดอลแห่งความฝันของพวกเขาในฤดูใบไม้ร่วงถูกนำตัวโดยหน้ากากจีเนียสทำให้พริพาระโพลิซของไอดอลถูกสร้างขึ้นพร้อมกับ ลาล่า มิกัน และโดโรธี
หน้ากากจีเนียสถูกเปิดเผยภายหลังว่าเป็นชิคีวอิน ฮิบิกิ ซึ่งต่อมาได้ทำการแสดงคอนเสิร์ตและสร้างการแข่งขันกับอาคัย เมกานิ และเปิดเผยตัวตนของเธอในฐานะผู้หญิง หลังจากฮิบิกิและทีมในฝันของเธอประกอบไปด้วย ฟารูรุ ชิออน โซฟี่ และมิกัน ชนะวินเทอร์ปริซ์ (Winter Prix), เมกานิถูกบังคับให้ใส่แว่นตาของฮิบิกิทำให้ฮิบิกิมีอำนาจเหนือพริพาระ และยุติการเป็นเซเลพาระ (CelePara) เธอบังคับใช้กฎที่ต้องการเฉพาะไอดอลที่ได้รับ "โกลเด้น ไอรี่ (Golden Airy)" เท่านั้นที่สามารถแสดงได้ สิ่งนี้กระตุ้นให้เด็กผู้หญิงคนอื่นๆ สร้างพริพาระใต้ดินในโรงละครเก่าที่เรียกว่าอันเดอร์กราวด์พาระ (UndergroundPara) ในขณะที่สิ่งนั้นเกิดขึ้นและไอดอลพยายามที่จะบรรลุโกลเด้น ไอรี่ตุ๊กตามินิแกนนำก็กลายเป็นไอดอลการูรุในที่สุดก็เข้าร่วมอโรมาเกดดอนซึ่งเปลี่ยนชื่อเป็นกามาเกดดอน (Gamageddon)
ในช่วงฤดูใบไม้ผลิดรีมไอดอลกรังปริกซ์ทีมในฝันประกอบด้วยลาล่า โดโรธี มิเรย์ มิกัน และอาโรม่า เรียกว่า "เฟรนด์ออล (FriendAll)" ชนะและคืนค่าระบบพริพาระในระหว่างกระบวนการนี้ความตึงเครียดระหว่างอาจิมิกับฮิบิกิและความตั้งใจของฮิบิกิในการเป็นตุ๊กตาแกนนำก็ถูกเปิดเผย หลังจากการคืนค่าของระบบพริพาระ และขบวนพาเหรดในฝัน ฮิบิกิ ฟูวาริและฟารูรุกลับไปที่พริปาริ
ฤดูกาลที่ 3
ในฤดูกาลที่ 3 คามิไอดอลกรังปริซ์ (Divine Idol Grand Prix) จะจัดขึ้นเพื่อค้นหาคามิไอดอล (Divine Idol) คนต่อไป ไอดอลทุกคนจะได้รับอัญมณีที่อัพเกรดไมโครโฟนของพวกเขา นอกจากนี้ไอดอลทุกคนหวังที่จะแข่งขันในคามิไอดอลชาเลนจ์เพื่อให้พวกเขาสามารถได้รับซุปเปอร์ไซเลี่ยมคอร์ด (Super Cyalume Coord) จากแบรนด์ของพวกเขา ไอดอลที่มีซุเปอร์ไซเลี่ยมคอร์ดสามารถแข่งขันในคามิไอดอลกรังปริซ์เพื่อรับส่วนหนึ่งของคามิคอร์ด
ในระหว่างการเปิดเผย Divine Idol Grand Prix, Meganii ตระหนักดีว่าเทวรูปศักดิ์สิทธิ์ที่รู้จักในชื่อ Jewlie นั้นหายไป หลังจากให้ทัวร์เพื่อเปิดตัวไอดอล Chiri Tsukikawa, Lala พบกับทารกชื่อ Jewlulu ที่ประกาศว่าเธอเป็นแม่ของเธอ Lala แอบยก Jewlulu กับ Non น้องสาวของเธอ ในขณะเดียวกันหน่วยใหม่ที่ชื่อว่า "Triangle" ซึ่งบริหารงานโดย Usacha น้องสาวของ Usagi นั้นประกอบด้วย Junon, Pinon และ Kanon ที่ได้รับการจัดอันดับไอดอลระดับสูงในลัทธิที่แยกต่างหากและทำให้เกิดความตึงเครียดระหว่าง Lala และเพื่อนของเธอ ในขณะที่ SoLaMi Smile แสดงในคอนเสิร์ต Jewlie ดูเหมือนจะให้ Divine Idol Challenge และ Super Cyalume Coord ของเธอ ต่อมาเผยให้เห็นกับเพื่อน ๆ ของหล่อน Lala Jewlulu เมกานีและจากนั้นก็บอกเธอว่าจริง ๆ แล้วเป็นเด็กทารกจิลลี่ ไอดอลนั้นได้รับมอบหมายให้เลี้ยงดู Jewlulu เพื่อรับ Super Cyalume Coords
ในตอนท้ายของคามิไอดอลกรังปริซ์แรกที่โซลามิสไมล์และเดรสชิ่งพาเฟ่ได้รับส่วนหนึ่งของคามิไอดอลคอร์ด สามเหลี่ยมถูกบังคับให้เปิดเผยความลับของพวกเขาหลังจากความผิดปกติกับคาน่อน พินน่อน และจูน่อน ขนอมถูกบังคับให้เปิดเผยตัวตนของเธอในขณะที่ลาลาและมีความสุขที่ได้รู้ว่าเธอสามารถไปพริพาระกับน้องสาวของเธอได้ แต่ไม่รำคาญเพราะเธอพยายามเอาชนะน้องสาวของเธอ ไม่ได้รับฟอร์มใหม่เมื่อเธอเข้าร่วมพริพาระซึ่งเธอบอกว่าเป็นสไตล์ของเธอมากกว่า
ในช่วงคามิไอดอลกรังปริซ์ครั้งที่สองการูรุปลอมตัวเป็นโคมะโทโมทิคเก็ตกับอาโรม่าและมิกันเพื่อเป็นหน่วยอย่างเป็นทางการทำให้ยูนิคอร์นโกรธกามาเกดดอนชนะการแข่งขันและได้รับคามิไอดอลคอร์ดชิ้นที่สอง หลังจากนั้นฟูวาริ ฟารูรุ และฮิบิกิ กลับไปที่พริพาระเพื่อแข่งขันในกรังปรีซ์ถัดไปในฐานะหน่วยที่เรียกว่า "ทริคอลอเร (Tricolore)" ฟูวาริ และฟารูรุ ได้รับซุเปร์ไซเลี่ยมคอร์ดในคอนเสิร์ตของตนเองกับฮิบิกิ แต่ฮิบิกิก็หงุดหงิดกับชาวยิวหลังความพยายามและคอนเสิร์ต ในที่สุดฮิบิกิก็สามารถผูกมัดกับจิวลูลูและในที่สุดก็สามารถสร้างทริคอลอเรกับฟูวาริและฟารูรุก่อนที่จะชนะรางวัลเทวรูปศักดิ์สิทธิ์ที่สาม
ในระหว่างการปฏิบัติภารกิจเพื่อรักษาพริพาระของสปานนาชเด็กผู้หญิงคนหนึ่งชื่อไทโยว เปปเปร์ ปรากฏขึ้นซึ่งต่อมาก็มาถึงพาราจูกุ สึกิคาวะ ชิริ ถูกเปิดเผยว่าเป็นไอดอลคนดังด้วยเช่นกันอุซะฉะ เชื่อว่าไอดอลทั้งสองนี้จะช่วยให้เธอและนนจัดตั้งวงไทรเอนเกิล (Triangle) ในทักษะและเหนือกว่าลาล่าและคนอื่นๆ จิวลี่ยังเปิดตัวไอดอลของเธอและ เจนิสน้องสาวของเธอก็ปรากฏตัวขึ้น เจนิสเผยว่าเธอต้องการควบคุมกรังปริซ์จากจิวลี่โดยเชื่อว่าน้องสาวของเธอไม่สามารถจัดการได้อย่างเหมาะสม ในขณะเดียวกัน นน เปปเปอร์ และชิริ เริ่มเติบโตใกล้ชิดกันเป็นกลุ่มและก่อตั้งนนชูการ์ (NonSugar) ขึ้นมาซึ่งจะชนะคามิไอดอลกรังปริซ์อันดับที่สี่
กรังปริซ์ที่ห้าถูกจัดขึ้นสำหรับไอดอลที่แพ้เพื่อรับโอกาสครั้งที่สองในการเข้าสู่กรังปริซ์ซึ่งชนะโดย Ucchari Big-Bangs ซึ่งเป็นไอดอลประกอบด้วย อาจิมิ โคสโม และ จังโกะ เจนิส พยายามควบคุมกรังปริซ์โดย ไซเลี่ยมบาตอนจากจิวลี่เพียงเพื่อให้จิวลี่เปิดเผยความจริงที่ว่าเธอวางแผนที่จะควบคุมมือให้น้องสาวของเธอในตอนท้ายของการแข่งขันจิวลี่เปิดเผยว่าเมื่อการแข่งขันจบลงเธอจะหายไปทิ้งลาล่าและเจนิสหวังไว้
เมื่อการแข่งขันเพื่อตัดสินไอดอลใหม่เริ่มต้นขึ้นทีมที่เข้ารอบสุดท้ายทั้งหกจะถูกแบ่งออกเป็นกลุ่มเพื่อแข่งขันกันเพื่อให้ได้อันดับสูงสุดเมกานิยังเปิดเผยคามิไอดอลคอร์ดใหม่ที่จะมอบให้กับผู้ชนะและลาล่าและเพื่อน ๆ ของเธอปฏิญาณที่จะหาหนทางที่จะช่วยจิวลี่ โซลามิสไมล์ชนะการแข่งขันรอบสุดท้ายและได้รับรางวัลคามิเทียร์ร่าทำให้พวกเขาเป็นคามิไอดอลแต่จิวลี่และเจนิสถูกดูดเข้าไปในระบบเช่นเดียวกับจิวลี่กำลังจะถูกลบ
ในท้ายที่สุดโซลามิสไมล์ดำเนินการและซ่อมแซมระบบและจิวลี่และเจนิสได้รับการช่วยเหลือ แต่จากนั้นก็หายตัวไปเนื่องจากความผูกพันทางอารมณ์ระหว่างเธอและลาล่าและระบบการซ่อมแซม แต่ไม่ก่อนที่จะเผยให้เห็นว่าเธอจะเกิดใหม่เป็นเทพธิดาใหม่และ ออกจากเจนิสในหน้าที่จนกว่าจะถึงตอนนั้น
พิกซี ลอตต์
พิกซี ลอตต์ (Pixie Lott) หรือชื่อเกิด วิกตอเรีย หลุยส์ ลอตต์ (Victoria Louise Lott) เกิดเมื่อ 12 มกราคม ค.ศ. 1991 เป็นนักร้อง-นักแต่งเพลงชาวอังกฤษ และยังเป็นนักแสดง เซ็นสัญญากับเมอร์คูรีเรเคิดส์ ในสหรัฐอเมริกา และกับอินเตอร์สโคปในสหรัฐอเมริกา มีผลงานซิงเกิลเปิดตัวคือ "Mama Do (Uh Oh, Uh Oh)" ออกขายในรูปแบบดาวน์โหลดเมื่อ 6 มิถุนายน ค.ศ. 2009 และขายอย่างเป็นทางการเมื่อ 8 มิถุนายน ติดชาร์ตอันดับ 1 บนสหราชอาณาจักร ในสัปดาห์ 14 มิถุนายน ค.ศ. 2009 ผลงานอัลบั้มของเธอชุดแรกมีชื่อว่า Turn It Up ออกวางขาย 14 กันยายน ค.ศ. 2009
อ้างอิง
1991
Sheilanthera
Sheilanthera เป็นสกุลของพืชดอกที่อยู่ในวงศ์ Rutaceae มีเพียงสปีชีส์เดียวคือ Sheilanthera pubens.
Shiuyinghua
Shiuyinghua เป็นสกุลของพืชดอกที่อยู่ในวงศ์ Paulowniaceae มีเพียงสปีชีส์เดียวคือ Shiuyinghua silvestrii.
ถิ่นกำเนิดคือจีนกลางตอนใต้
กาแฟขี้ชะมด
กาแฟขี้ชะมด หรือ กาแฟชะมด (Kopi Luwak, civet coffee) หมายถึงเมล็ดกาแฟที่สัตว์กลุ่มชะมดโดยเฉพาะคืออีเห็นข้างลาย (Paradoxurus hermaphroditus) ได้กินและถ่ายออกมาแล้ว นอกจากนั้นแล้ว ยังหมายถึงเครื่องดื่มกาแฟที่ทำมาจากเมล็ดกาแฟชนิดนี้  โดยที่คนอินโดนีเซียเรียกกาแฟชนิดนี้ว่า Kopi Luwak (โกปิ ลูวะก์) (ซึ่งคำว่า Kupi เป็นภาษาอินโดนีเซีย แปลว่า กาแฟ ส่วนคำว่า Luwak หมายถึงอีเห็นข้างลาย  ) มีราคาซื้อขายที่สูงมาก เมื่อขายปลีกเป็นกาแฟปรุงสำเร็จถ้วยละ  500-1,500 บาท และขายเป็นเมล็ดกาแฟ กิโลกรัมละ 100,000 บาท (ราคาในประเทศไทย)
ผู้ผลิตกาแฟอ้างว่า วิธีการที่ให้กำเนิดกาแฟนี้  เพิ่มคุณภาพผ่านกลไกสองอย่างคือ  การคัดเลือกเมล็ด  และการย่อย คือ ชะมดจะเลือกกินเมล็ดกาแฟซึ่งมีคุณภาพที่ดีกว่า และกลไกการย่อยของชะมดอาจจะเพิ่มรสชาติของเมล็ดกาแฟ คือ ชะมดจะกินเมล็ดกาแฟพร้อมกับเนื้อเข้าไป  และจะเกิดการหมักในทางเดินอาหาร เอนไซม์ Protease ซึ่งช่วยย่อยโปรตีนจะซึมเข้าไปในเมล็ด ทำให้เกิดเพปไทด์ที่สั้นกว่าและจำนวนกรดอะมิโนอิสระที่มากกว่า ส่วนเมล็ดจะผ่านระบบทางเดินอาหารของตัวชะมดจนกระทั่งถ่ายออกมา ซึ่งชาวไร่จะเก็บและนำผ่านกระบวนการผลิตต่อไป
วิธีการผลิตกาแฟดั้งเดิมที่เก็บมูลชะมดในป่า ได้เปลี่ยนไปเป็นกระบวนการขังชะมดไว้ในกรงแล้วบังคับให้กินเมล็ดกาแฟ ซึ่งได้สร้างปัญหาด้านจริยธรรมเกี่ยวกับวิธีการเลี้ยงชะมด เพราะชะมดถูกบังคับให้อยู่ใน "สิ่งแวดล้อมที่น่าสะพรึงกลัว" รวมทั้งการถูกขังแยก  อาหารที่ไม่ดี  กรงที่เล็ก  และอัตราการตายในระดับสูง ในปี ค.ศ. 2013 เจ้าหน้าที่ของบรรษัทแพร่ภาพกระจายเสียงอังกฤษ (BBC) ได้ทำการตรวจสอบไร่กาแฟชะมดในเกาะสุมาตรา แล้วได้พบว่ามีการทารุณสัตว์ นอกจากนั้นแล้ว วิธีการเลี้ยงชะมดเป็นฟาร์มยังได้รับคำวิจารณ์จากชาวไร่ที่ใช้วิธีดั้งเดิมอีกด้วย  เพราะว่า  โดยวิธีนี้  ชะมดจะไม่สามารถเลือกสิ่งที่กินได้  ดังนั้น  เมล็ดกาแฟที่ผ่านการผลิตจะมีคุณภาพดีสู้การเก็บจากมูลของชะมดป่าไม่ได้ เจ้าหน้าที่ขององค์กรการกุศล Traffic ซึ่งเป็นองค์กรมีเป้าหมายในการลดความเสี่ยงความสูญพันธุ์ของสัตว์และพืชที่มีการค้าขาย ได้แจ้งว่า การค้าขายตัวชะมดเพื่อผลิตกาแฟ เป็นความเสี่ยงสำคัญต่อจำนวนชะมดที่มีอยู่ตามธรรมชาติ
กาแฟขี้ชะมดเป็นกาแฟที่แพงที่สุดชนิดหนึ่งในโลกโดยมีราคาขายปลีกนอกประเทศไทยถึง €550 หรือ US$700 ต่อกิโลกรัม ใกล้เคียงกับราคาของกาแฟงาดำ (Black Ivory coffee) ซึ่งเป็นกาแฟขี้ช้างผลิตในภาคเหนือของประเทศไทย ซึ่งมีราคาที่ €850 / US$1100 ส่วนราคาที่จ่ายให้กับพ่อค้าคนกลางที่เก็บผลผลิตในประเทศฟิลิปปินส์อยู่ที่ประมาณ US$20 ต่อกิโลกรัม ส่วนกาแฟขี้ชะมดเลี้ยง (พิจารณาว่า มีเกรดต่ำ) ในซูเปอร์มาร์เก็ตในประเทศอินโดนีเซียมีราคาเริ่มตั้งแต่ US$100 ต่อกิโลกรัม (ประมาณ 5 เท่าของเมล็ดกาแฟอาราบิก้าคุณภาพสูงที่ปลูกในพื้นที่) การจะซื้อกาแฟขี้ชะมดที่ไม่ได้เลี้ยงเป็นสิ่งที่ทำได้ยากในอินโดนีเซีย และการจะตรวจว่าเป็นของปลอมหรือไม่ยากยิ่งกว่านั้น เพราะว่า ไม่มีกฎหมายบังคับการใช้ชื่อสินค้าว่า "kopi luwak" และมีแม้แต่ตรากาแฟราคาถูกในพื้นที่ที่ใช้ชื่อว่า "Luwak", ซึ่งขายกาแฟมีราคาน้อยกว่า US$3 ต่อกิโลกรัม แต่บางครั้งจะมีการขายออนไลน์โดยหลอกว่าเป็นกาแฟขี้ชะมดของแท้
การตรวจสอบโดยองค์กรการกุศล People for the Ethical Treatment of Animals (มนุษย์เพื่อการปฏิบัติที่มีจริยธรรมต่อสัตว์) ซึ่งมีสโลแกนว่า "สัตว์ไม่ใช่ของเราเพื่อกิน ใส่ ทดลอง ใช้เพื่อการบันเทิง หรือทำทารุณกรรมอย่างใดอย่างหนึ่ง" พบว่า การฉ้อฉลเป็นเรื่องแพร่หลายในธุรกิจนี้ เพราะว่าผู้ผลิตยินดีที่จะติดป้ายกาแฟที่มาจากชะมดเลี้ยง ว่ามาจากชะมดป่า การตรวจสอบโดย BBC ในปี ค.ศ. 2013 พบผลอย่างเดียวกัน
กาแฟขี้ชะมดโดยมากจะผลิตบนเกาะสุมาตรา เกาะชวา จังหวัดบาหลี และเกาะซูลาเวซี ในประเทศอินโดนีเซีย นอกจากนั้นแล้ว ยังมีการเก็บกาแฟจากชะมดป่าหรือชะมดเลี้ยงบนเกาะของประเทศฟิลิปปินส์ (ซึ่งเรียกว่า kape motit ในเขต Cordillera เรียกว่า kape alamid สำหรับผู้ใช้ภาษาตากาล็อก และ kape melô หรือ kape musang ในเกาะมินดาเนา) และในประเทศติมอร์-เลสเต (ซึ่งเรียกว่า kafé-laku) ในประเทศเวียดนาม กาแฟชะมดเรียกว่า cà phê Chồn ซึ่งแปลเป็นภาษาอังกฤษว่า Weasel coffee ซึ่งในที่ที่นิยม  อาจจะผลิตโดยใช้สารเคมี ส่วนในประเทศไทย เริ่มปรากฏไร่ผลิตกาแฟขี้ชะมดที่จังหวัด กาญจนบุรี ชุมพร ชลบุรี ตราดและเชียงราย
ประวัติ
กำเนิดของกาแฟขี้ชะมดสืบเนื่องกับประวัติการผลิตกาแฟในประเทศอินโดนีเซีย ในต้นคริสต์ศตวรรษที่ 18 ชาวดัตช์ได้เริ่มทำไร่กาแฟซึ่งเป็นพืชเศรษฐกิจ ในอาณานิคมคือหมู่เกาะอินเดียตะวันออกของดัตช์  รวมทั้งเกาะชวาและเกาะสุมาตรา  กาแฟที่เริ่มปลูกเป็นกาแฟอาราบิกาจากประเทศเยเมน ในสมัยที่มีกฎหมายบังคับปลูกพืช รัฐบาลดัชต์ห้ามทั้งชาวไร่กาแฟพื้นเมืองและคนงานจากการเก็บผลกาแฟเพื่อบริโภคเอง แต่ว่า แม้กฎหมายก็ห้ามความต้องการที่จะลิ้มรสเครื่องดื่มกาแฟไม่ได้ ไม่นานสักเท่าไร คนอินโดนีเซียก็เริ่มรู้ว่า  ตัวอีเห็นข้างลาย (เป็นสัตว์ในวงศ์ชะมด) นั้นกินผลกาแฟ แต่กลับถ่ายเมล็ดกาแฟออกมาทั้งดุ้น ดังนั้น จึงเริ่มเก็บเมล็ดกาแฟจากมูลของชะมด  แล้วทำความสะอาด  คั่วแล้วบดเพื่อทำเครื่องดื่มกาแฟ เรื่องความหอมของกาแฟขี้ชะมดจากนั้นจึงเริ่มกระจายไปจนกระทั่งเจ้าของไร่คนดัชต์รู้ ซึ่งก็กลายมาเป็นสิ่งที่นิยมชื่นชอบ แต่ว่า เพราะมีน้อยและเป็นกระบวนการผลิตที่แปลก กาแฟขี้ชะมดจึงเป็นบริโภคภัณฑ์มีราคาแพงแม้ในช่วงสมัยล่าอาณานิคม
รสชาติ
งานประเมินรสชาติของกาแฟอย่างเป็นกลาง ๆ ไม่ค่อยมี เนื่องจากชื่อกาแฟหมายถึงเมล็ดที่เก็บมาจากมูลของชะมด ดังนั้น  รสชาติจะมีความแตกต่างกันขึ้นอยู่กับชนิดและแหล่งกำเนิดของเมล็ดกาแฟ  กับกระบวนการผลิตหลังจากเก็บ  การคั่ว  การบ่ม และการต้มกาแฟ นอกจากนั้นแล้ว ความสามารถในการเลือกผลกาแฟ  อาหารอื่น ๆ และสุขภาพของตัวชะมด (เช่น  ระดับความเครียด) อาจมีอิทธิพลต่อการผลิตและดังนั้นต่อรสชาติ
ทิม คาร์เม็น ผู้เป็นผู้สื่อข่าวในเรื่องอาหารของหนังสือพิมพ์วอชิงตันโพสต์ (ซึ่งเป็นหนังสือพิมพ์ยอดนิยมในเมืองวอชิงตัน ดี.ซี.) ได้ทำงานปริทัศน์กาแฟขี้ชะมดที่มีขายต่อคนอเมริกันแล้วสรุปว่า "มีรสชาติเหมือนกับ...โฟลเกอร์ส (กาแฟสำเร็จรูปยี่ห้อหนึ่ง) (มีรสชาติ) เก่า ไม่มีชีวิตชีวา เหมือนกับมูลของไดโนเสาร์ที่กลายเป็นหินแล้วเอาไปแช่ในน้ำใช้ของอ่างอาบน้ำ ผมดื่มมันได้ไม่หมด"
นักวิจารณ์บางท่านอ้างโดยทั่ว ๆ ไปว่า กาแฟขี้ชะมดเป็นการแฟที่แย่  ซื้อขายเพื่อความแปลกประหลาดมากกว่าเพื่อรสชาติ นายมาซิโม มาร์โคน ผู้ได้ทำการตรวจสอบทางเคมีของเมล็ดกาแฟต่าง ๆ อย่างกว้างขวาง ไม่สามารถหาข้อสรุปได้ว่า คุณสมบัติอะไรในกาแฟทำให้ดีกว่าในการทำเครื่องดื่มกาแฟ เขาได้จ้างคนทดสอบรสชาติกาแฟมืออาชีพในการทดสอบแบบบอด แม้ว่าผู้ทดสอบจะสามารถบอกได้ว่า กาแฟขี้ชะมดต่างจากกาแฟอื่น แต่ผู้ทดสอบไม่มีคำชมอะไรนอกจากว่า มันเปรี้ยวน้อยกว่าและลื่นคอกว่า นายมาร์โคนจึงได้ให้ความเห็นไว้ว่า "คนไม่ได้ต้องการรสชาติกาแฟที่จำเพาะอย่างนี้หรอก แต่ต้องการความหายากของกาแฟ"
การผลิต
"เจ้าตัวลูวะก์ ซึ่งก็คือสัตว์เล็ก ๆ คล้ายแมว หลังจากมืดแล้วจะออกมาหม่ำผลกาแฟที่สุกที่สุดที่ดีที่สุดของเรา มันจะย่อยผลแล้วถ่ายเมล็ดออกมา  ซึ่งคนไร่ของเราจะเก็บ  ทำความสะอาด  แล้วคั่ว  เป็นของที่อร่อยมาก กระบวนการอะไรบางอย่างเกี่ยวกับการหมักโดยธรรมชาติที่เกิดในท้องของลูวะก์  ดูเหมือนจะเป็นสิ่งที่ทำให้แตกต่าง สำหรับคนชวาแล้ว  นี่เป็นกาแฟที่ยอดที่สุดในบรรดากาแฟทั้งหมด  เป็นโกปิ ลูวะก์ของเราเอง"
อีเห็นข้างลายเป็นสัตว์กินผลไม้โดยมาก มักกินเบอร์รี่และผลไม้มีเนื้อเช่นลูกไทรและลูกปาล์ม  นอกจากนั้นแล้ว  ก็ยังกินสัตว์มีกระดูกสันหลังเล็ก ๆ แมลง ผลไม้สุก และเมล็ด
แม้ว่าจะสัมผัสกับมูลและสิ่งมีชีวิตที่นำโรคได้อื่น ๆ แต่เมล็ดกลับมีสิ่งมีชีวิตที่ก่อให้เกิดโรคได้สืบเนื่องกับอุจจาระน้อยมาก นอกจากนั้นแล้ว ผนังผลชั้นใน (endocarp) ที่หุ้มล้อมเมล็ด  ก็จะไม่ได้มีการย่อยอย่างสิ้นเชิง ดังนั้น หลังจากที่เก็บเมล็ดแล้ว  ชาวไร่จะล้างให้สะอาด  และเอาผนังผลชั้นในออกด้วย
เกาะสุมาตราเป็นแหล่งผลิตกาแฟขี้ชะมดที่ใหญ่ที่สุด โดยใช้เมล็ดกาแฟอาราบิกา ที่ปลูกในกลุ่มเกาะอินโดนีเซียมาตั้งแต่คริสต์ศตวรรษที่ 17 แล้ว เขตผลิตสำคัญอยู่ในจังหวัดลัมปุง จังหวัดเบิงกูลู  และเขตปกครองพิเศษอาเจะฮ์โดยเฉพาะในเขตกาโยของเมือง Takengon ส่วนกาแฟขี้ชะมดตากาล็อกมาจากชะมดที่กินเมล็ดกาแฟประเภทต่าง ๆ และขายในเขตจังหวัดบาตันกัสและในร้านขายของขวัญใกล้สนามบินต่าง ๆ ในประเทศฟิลิปปินส์
ส่วนประเทศเวียดนามมีไร่ 2 แห่งที่มีชะมดป่ากว่า 300 ตัวในจังหวัดดั๊กลัก ในขณะที่เกาะมินดาเนาในประเทศฟิลิปปินส์มีไร่ 2 แห่งที่มีชะมดป่า 200 ตัว (ในเมืองดาเวา) และ 100 ตัว (ในเมือง Cagayan de Oro) แต่หมู่เกาะอินโดนีเซียที่มีการค้นพบ "โกปิ ลูวะก์" ได้เป็นผู้นำการผลิตในตลาดโลกมาเกือบ 3 ศตวรรษแล้ว โดยมีไร่กาแฟชะมดเล็ก ๆ ที่กำลังเกิดเพิ่มขึ้นอย่างมากมายในชนบท
ดร. ดาวิลา คอร์เทส กล่าวว่า โครงสร้างโปรตีนที่เปลี่ยนไปจะทำลายความเป็นยาขับปัสสาวะของกาแฟ
การเลียนแบบกระบวนการย่อย
มีกระบวนการทางอุตสาหกรรมหลายอย่างที่พยายามจะลอกเลียนแบบกระบวนการย่อยของชะมดโดยไม่ต้องอาศัยชะมด
นักวิจัยที่มหาวิทยาลัยฟลอริดาได้จดสิทธิบัตรสำหรับกระบวนการหนึ่งเช่นนี้ ตามใบสมัครสิทธิบัตร มีการทดสอบทางประสาทสัมผัสและตรวจสอบว่า  มีการลดระดับความขมของกาแฟอย่างมีนัยสำคัญ บริษัท Coffee Primero ได้ทำสัญญากับมหาวิทยาลัยเพื่อใช้เทคโนโลยีนี้
มีบริษัทเวียดนามที่อ้างว่า ได้เลียนแบบกระบวนการย่อยโดยการแช่ในเอนไซม์
การเลียนแบบกระบวนการย่อยมีแรงจูงใจหลายอย่าง คือ ราคาแพงของกาแฟขี้ชะมดสร้างแรงกดดันที่จะหาทางผลิตกาแฟให้ได้เป็นจำนวนมาก และการผลิตกาแฟในปัจจุบันใช้แรงงานมาก ไม่ว่าจะเป็นแบบชะมดป่าหรือชะมดเลี้ยง ทั้งผลผลิตที่มีน้อย และแรงงานที่ต้องใช้  ล้วนแต่มีผลทำให้กาแฟมีราคาแพง นอกจากนั้นแล้ว การเลียนแบบอาจเป็นการตอบสนองต่อจำนวนชะมดที่มีลดลง
สวัสดิภาพของสัตว์
โดยดั้งเดิมแล้ว จะมีการเก็บกาแฟขี้ชะมดจากมูลของชะมดป่าที่พบรอบ ๆ ไร่กาแฟ ระบบการผลิตที่ไม่เหมือนใครเช่นนี้ ทำให้กาแฟมีน้อย  และมีราคาแพง แต่เริ่มพึ่งเร็ว ๆ นี้ มีฟารม์ชะมดในเอเชียอาคเนย์ที่กำลังเพิ่มพูนจำนวน มีผลเป็นชะมดเป็นหมื่น ๆ ตัวต้องถูกขังอยู่ในกรง (คล้ายกรงไก่ในฟาร์มไก่) และถูกบังคับเรื่องการกิน
คริส เช็บเฟิร์ด ผู้เป็นรองผู้อำนวยการประจำเขตเอเชียอาคเนย์ขององค์การนอกภาครัฐ Traffic ซึ่งเป็นองค์กรมีเป้าหมายในการลดความเสี่ยงความสูญพันธุ์ของสัตว์และพืชที่มีการค้าขาย  ได้กล่าวไว้ว่า "สภาพ (ของชะมด) แย่มาก เหมือนกับไก่ถูกขังในกรง (ในฟาร์มอุตสาหกรรม)... ชะมดจะถูกจับมาจากป่า และจะต้องทนต่อสภาพที่น่าสะพรึงกลัวหลายอย่าง พวกมันจะต่อสู้เพื่อที่จะอยู่ด้วยกัน  แต่ก็ต้องมาแยกจากกัน  และจะต้องทนต่ออาหารที่แย่มาก ๆ ในกรงที่เล็ก ๆ มีอัตราการตายในระดับสูงสำหรับชะมดบางประเภท  เป็นความเสี่ยงที่สำคัญต่อการอนุรักษ์ชะมด สภาพเช่นนี้กำลังเพิ่มพูนอย่างต่อเนื่องและควบคุมไม่ได้  แต่สาธารณชนทั่วไปยังไม่ค่อยรู้ว่ากาแฟขี้ชะมดนั้นทำมาอย่างไร เราควรจะรับรู้ว่า  ชะมดเป็นหมื่น ๆ ตัวกำลังถูกขังอยู่ในสถานการณ์เช่นนี้ (ผมเชื่อว่า) เราจะรู้สึกสะอิดสะเอียนกับกาแฟ (ขี้ชะมด) ถ้ารู้"
ในปี ค.ศ. 2013 การตรวจสอบโดยองค์กรการกุศล People for the Ethical Treatment of Animals (มนุษย์เพื่อการปฏิบัติที่มีจริยธรรมต่อสัตว์) ซึ่งมีสโลแกนว่า "สัตว์ไม่ใช่ของเราเพื่อกิน ใส่ ทดลอง ใช้เพื่อการบันเทิง หรือทำทารุณกรรมอย่างใดอย่างหนึ่ง" พบว่า ชะมดป่าถูกจับขังไว้ในฟาร์มในประเทศอินโดนีเซียและประเทศฟิลิปปินส์ ชะมดไม่มีโอกาสที่จะวิ่งไปวิ่งมา ขาดอาหารที่สมควร  และไม่มีที่อยู่ที่เพียงพอ คลิปภาพยนตร์ที่ถ่ายในงานตรวจสอบแสดงพฤติกรรมผิดปกติของชะมดเช่น การเดินกลับไปกลับมา  การเดินหมุน  และการกัดกรง ขนชะมดบ่อยครั้งจะหลุดออก (ดูวิดิโอ Kopi Luwak - Cruelty in Every Cup (เสียงบรรยายเป็นอังกฤษ))
นายโทนี่ ไวลด์ นักการตลาดที่เริ่มนำกาแฟขี้ชะมดไปขายในประเทศตะวันตกกล่าวว่า  เขาไม่สนับสนุนการบริโภคกาแฟขี้ชะมดอีกต่อไปเพราะเหตุทารุณกรรมต่อสัตว์  และได้เริ่มการรณรงค์ที่ใช้ชื่อว่า "Cut the Crap (ตัดขี้นั้นออก)" เพื่อหยุดการบริโภคกาแฟขี้ชะมด
ชาวไร่ที่เลี้ยงชะมดขังในเมือง Takengon เกาะสุมาตราเหนือ ได้ยืนยันต่อเจ้าหน้าที่ของ BBC ว่าตนส่งเมล็ดกาแฟขี้ชะมดขายให้กับผู้ส่งออกที่ส่งผลิตภัณฑ์ไปยังยุโรปและเอเชีย
ราคาและแหล่งขาย
กาแฟขี้ขะมดเป็นกาแฟที่แพงที่สุดอย่างหนึ่งของโลก มีราคาขายประมาณ 220-1,320 ดอลลาร์สหรัฐต่อกิโลในปี พ.ศ. 2553 ส่วนกาแฟเพียงพอน (weasel coffee) ของคนเวียดนามที่ได้มาจากเพียงพอนป่า มีราคาที่ US$3,000 ต่อกิโลกรัม ลูกค้าโดยมากเป็นคนเอเชีย โดยเฉพาะคนญี่ปุ่น  คนไต้หวัน  และคนเกาหลีใต้ ส่วนแหล่งผลิตมีมากมาย แต่ละปีมีผลผลิตไม่เท่ากัน
ราคาที่จ่ายให้คนกลางที่ตระเวนเก็บจากผู้ผลิตในประเทศฟิลิปปินส์อยู่ใกล้ ๆ กับ US$20 ต่อกิโลกรัม
มีร้านกาแฟพิเศษที่ขายกาแฟขี้ชะมดแก้วละ 35-80 ดอลลาร์สหรัฐ ส่วนร้านกาแฟในเมืองจาการ์ตาขายกาแฟขี้ชะมดแก้วละ 6-10 ดอลลาร์สหรัฐ
แบบอื่น
มีรายงานเกี่ยวกับกาแฟที่ผ่านกรรมวิธีคล้าย ๆ กันแต่เป็นของธรรมชาติ โดยมาจากเก้งหรือนก และกาแฟขี้ช้าง (Black Ivory coffee) ที่ผลิตทางภาคเหนือของไทยโดยบริษัท Black Ivory Coffee Company Ltd
ในสื่อ
ในปี ค.ศ. 1995 นายจอห์น มาร์ติเนซ์ ของบริษัท จ. มาร์ติเนซ์ และคณะในเมืองแอตแลนตา ประเทศสหรัฐอเมริกา ได้รับรางวัลอิกโนเบล (รางวัลโนเบลแบบประชด ๆ ทำนองตลก) สำหรับ "กาแฟลูวะก์  กาแฟที่แพงที่สุดของโลก  ทำมาจากเมล็ดกาแฟกินแล้วถ่ายออกโดยตัวลูวะก์  (หรือรู้จักกันว่า  อีเห็น)  ซึ่งเป็นสัตว์คล้าย ๆ แมวป่าลิงซ์  แต่เป็นสัตว์ท้องถิ่นของอินโดนีเซีย"
เฮียะกุชิกิ
MSN-00100 เฮียะกุชิกิ(ญี่ปุ่น:百式 ;อังกฤษ:Hyaku Shiki)เป็นโมบิลสูทที่มีบทบาทสำคัญในการ์ตูนญี่ปุ่น อะนิเมะซีรีส์โมบิลสูทเซต้ากันดั้มและโมบิลสูทกันดั้มดับเบิ้ลเซต้า  ออกแบบโดย มาโมรุ นากาโนะ ชื่อเฮียะกุชิกิแปลว่า แบบที่100
แนวคิดของหุ่นรบสีทองนี้ มาโมรุ นากาโนะได้นำมาใช้อีกครั้งเป็นหุ่นรบ ไนท์ออฟโกลด์ในมังงะไฟฟ์สตาร์สตอรี่ ในภาพยนตร์โดราเอมอน ตอนผจญกองทัพมนุษย์เหล็กมีหุ่นยนต์ขนาดใหญ่ ซันดาครอสซึ่งมีลักษณะคล้ายกับเฮียะกุชิกิเป็นอย่างมาก
เนื้อเรื่อง
เฮียะกุชิกิเดิมทีคือเดลต้ากันดั้ม (δ Gundam) ซึ่งเป็นหนึ่งในโมบิลสูทรุ่นต้นแบบของ MSZ-006 เซต้ากันดั้ม ที่แอนาไฮม์อิเล็กทรอนิกพัฒนาขึ้น แต่หลังจากที่ทดสอบแล้วพบว่ากลไกที่ใช้ในการแปลงร่างไม่มีประสิทธิภาพพอ จึงได้รับการดัดแปลงเป็นโมบิลสูทแบบปกติและใช้โครงสร้างแบบมูฟเอเบิ้ลเฟรมที่ศึกษามาจาก RX-178 กันดั้มมาร์คทูว์และตั้งชื่อใหม่เป็นเฮียะกุชิกิตามรหัสเครื่อง เกราะของเฮียะกุชิกิมีสีทองซึ่งเป็นสีของแอนติบีมโค้ตซึ่งทำให้เกราะของเฮียะกุชิกิสามารถทนการโจมตีจากอาวุธบีมที่ไม่รุนแรงนักได้ ด้านหลังของเฮียะกุชิกิมีเกราะปีกวิงไบน์เดอร์ซึ่งช่วยในการควบคุมการเคลื่อนไหวด้วยระบบ AMBAC (Active Mass Balance Auto Control)และติดตั้งท่อขับดันเสริมเอาไว้ อาวุธที่มีอานุภาพมากที่สุดของเฮียะกุชิกิก็คือเมก้าบาซูก้าลันเชอร์ซึ่งเป็นบีมแคนน่อนขนาดใหญ่ที่มีท่อขับดันติดตั้งไว้เพื่อให้เคลื่อนที่ได้และเป็นต้นแบบของไฮเปอร์เมก้าลันเชอร์ของเซต้ากันดั้มและยาน FXA-08R เมก้าไรเดอร์ในภายหลัง เมก้าบาซูก้าลันเชอร์มีอานุภาพมากพอที่จะสามารถทำลายยานรบของศัตรูได้ในการยิงเดียว แต่เนื่องจากใช้พลังงานมากจึงต้องเชื่อมต่อกับเตาปฏิกรณ์ของโมบิลสูทเครื่องอื่นและสามารถยิงได้เพียงนัดเดียวเท่านั้น
เฮียะกุชิกิเป็นโมบิลสูทประจำตัวของควอโทร วาจีนาจนกระทั่งเฮียะกุชิกิได้รับความเสียหายอย่างหนักในการต่อสู้กับ AMX-004 คิวเบเลย์ของ ฮามาน คานและควอโทรได้หายสาบสูญไป เฮียะกุชิกิได้รับการซ่อมจนสมบูรณ์และมีการใช้งานต่อมาโดยไม่มีนักบินประจำ
MSR-00100S เฮียะกุชิกิรุ่นปรับปรุงแบบผลิตจำนวนมาก
รุ่นผลิตจำนวนมากของเฮียะกุชิกิรุ่นปรับปรุงซึ่งเปลี่ยนอาวุธติดไหล่เป็นลันเชอร์อเนกประสงค์แบบหกลำกล้องแทนบีมแก็ตลิ่งและพัลส์เลเซอร์ ด้านหลังไม่มีวิงไบน์เดอร์เพื่อลดค่าใช้จ่าย แต่สุดท้ายก็ไม่ได้เข้าสู่การผลิตจำนวนมากจริงๆ เฮียะกุชิกิรุ่นปรับปรุงแบบผลิตจำนวนมากเป็นส่วนหนึ่งของดีไซน์ต้นฉบับ เซต้ากันดั้ม โมบิลสูทวาริเอชั่น ออกแบบโดย คาซุมิ ฟุจิตะ
FA-100S ฟุลอาเมอร์เฮียะกุชิกิรุ่นปรับปรุง
เฮียะกุชิกิรุ่นปรับปรุงที่เพิ่มพลังในการต่อสู้ด้วยเกราะฟุลอาเมอร์ กลายเป็นFA-100S ฟุลอาเมอร์เฮียะกุชิกิรุ่นปรับปรุง เกราะนี้หนาและหนักมากจึงทำให้อัตรเร่งและความคล่องแคล่วลดลงอย่างมาก แต่ก็ติดตั้งอาวุธหนักอย่างปืนมหาอนุภาคหรือเมก้าบัสเตอร์ซึ่งมีอานุภาพสูง และสามารถถอดเกราะทิ้งในยามคับขันได้ สมาชิกของกลุ่มต่อต้านสหพันธ์โลก คลิฟ เฟลมมิ่งได้ใช้ฟุลอาเมอร์เฮียะกุชิกิรุ่นปรับปรุงในการต่อสู้กับ MRX-011 ไซโคกันดั้มรุ่นผลิตจำนวนมาก ในบริเวณนครอุตสาหกรรมเอปซิลอน ในวันที่20 พฤศจิกายน 0087 ฟุลอาเมอร์เฮียะกุชิกิรุ่นปรับปรุงเป็นส่วนหนึ่งของดีไซน์ต้นฉบับ โมบิลสูทคอลลเคชั่นของคุนิโอะ โอคาวาระ
MSK-100S เฮียะกุชิกิรุ่นปรับปรุงภาคพื้นดิน
รุ่นพิเศษของเฮียะกุชิกิรุ่นปรับปรุงซึ่งประจำอยู่กับหน่วยคาราบา รุ่นนี้ไม่มีวิงไบน์เดอร์ แต่ใช้ฉนวนบุไว้ตามส่วนต่างๆทำให้สามารถรบได้ในทุกสมรภูมิโดยเฉพาะพื้นที่ชื้นแฉะหรือใต้น้ำและมีเกราะสีเขียวอ่อนแทนสีทอง เฮียะกุชิกิรุ่นปรับปรุงภาคพื้นดินเป็นส่วนหนึ่งของดีไซน์ต้นฉบับ โมบิลสูทคอลลเคชั่นของคุนิโอะ โอคาวาระ
MSN-001A1 เดลต้าพลัส
ปรากฏตัวในนิยาย กันดั้มยูนิคอร์น เป็นรุ่นดัดแปลงมาจากเดลต้ากันดั้มซึ่งเป็นรูปแบบดั้งเดิมของเฮียะกุชิกิ สามารถแปลงร่างเป็นยานเวฟไรเดอร์และเข้าสู่บรรยากาศโลกได้เหมือนเซต้ากันดั้ม ออกแบบโดยฮาจิเมะ คาโทกิ
จาง เจี่ยนจือ
จางเจี่ยนจือ (, ค.ศ.625-706)เป็นขุนนางในสมัย ราชวงศ์ถัง และอู่โจวและเป็นแกนนำในการบีบให้ บูเช็กเทียน สละราชสมบัติโดยท่านรับราชการในรัชสมัยพระนางบูเช็กเทียนแห่งอู่โจวและ จักรพรรดิถังจงจง แห่งราชวงศ์ถังต่อมาท่านถูกพระญาติของถังจงจงคือ อู่ซานซือ ผู้เป็นพระนัดดาของจักรพรรดินีบูเช็กเทียนใส่ร้ายท่านจึงถูกเนรเทศและถึงแก่อสัญกรรมระหว่างถูกเนรเทศในปี ค.ศ.706 ขณะอายุได้ 81 ปี
625706
การระบาดทั่วของโควิด-19 ในประเทศบูร์กินาฟาโซ
การระบาดทั่วของไวรัสโคโรนา พ.ศ. 2562–2563 โดยได้รับการยืนยันว่าเริ่มต้นขึ้นที่ประเทศบูร์กินาฟาโซ เมื่อวันที่ 9 มีนาคม พ.ศ. 2563
ภูมิหลัง
อัตราป่วยตายของผู้ป่วยสำหรับโควิด-19 นั้นต่ำกว่าโรคซาร์ส พ.ศ. 2546 มาก แต่การแพร่เชื้อมีความหมายมากกว่า ด้วยจำนวนผู้เสียชีวิตที่มีนัยสำคัญ
เส้นเวลา
เมื่อวันที่ 9 มีนาคม พ.ศ. 2563 พบผู้ติดเชื้อเป็นครั้งแรก ซึ่งมีสองกรณีในประเทศบูร์กินาฟาโซ
วันที่ 13 มีนาคม พบผู้ติดเชื้อเป็นกรณีที่สาม หลังจากการติดต่อกับสองกรณีแรกที่ติดเชื้อ
วันที่ 14 มีนาคม พบผู้ติดเชื้อทั้งหมด 7 ราย ห้ารายติดเชื้อจากการติดต่อโดยตรงจากสองกรณีแรก หนึ่งในนั้นถือสัญชาติอังกฤษ ซึ่งมาทำงานเหมืองทองในประเทศบูร์กินาฟาโซ แล้วได้กลับมายังเมืองลิเวอร์พูล กลับมายังประเทฯศวันที่ 10 มีนาคม ผ่านทางเมืองแวนคูเวอร์ และเมืองปารีส
วันที่ 15 มีนาคม พบผู้ติดเชื้อเพิ่มอีก 8 ราย กระทรวงสาธารณสุขบูร์กินาฟาโซจึงแถลงว่าพบผู้ติดเชื้อในประเทศรวม 15 ราย
วันที่ 18 มีนาคม พบผู้เสียชีวิตรายแรกจากโรคติดเชื้อโคโรนาไวรัส 2019 ภายในประเทศบูร์กินาฟาโซ เป็นหญิงอายุ 62 ปี มีโรคเบาหวานเข้ามาแทรกซ้อน ในวันเดียวกัน กระทรวงสาธารณสุขบูร์กินาฟาโซแถลงว่าพบผู้ติดเชื้อในประเทศรวม 27 ราย
วันที่ 19 มีนาคม กระทรวงสาธารณสุขบูร์กินาฟาโซแถลงว่าพบผู้ติดเชื้อในประเทศรวม 33 ราย
วันที่ 21 มีนาคม กระทรวงสาธารณสุขบูร์กินาฟาโซแถลงว่าพบผู้ติดเชื้อในประเทศได้รับการยืนยันรวม 64 ราย และเสียชีวิตจำนวน 3 ราย รัฐมนตรีว่ากระทรวงกิจการเหมืองแร่และเหมืองหิน พบผลเลือดเป็นบวกจากการตรวจหาโคโรนาไวรัสสายพันธุ์ใหม่ หลังจากกลับมาจากเมืองโทรอนโต, ประเทศแคนาดา ประธานาธิบดี รอช มาร์ก คริสติยอง กาโบเร ประกาศมาตรการเคอร์ฟิว ระงับการคมนาคมทั้งทางบก และทางอากาศ พร้อมกับปิดชายแดนระหว่างประเทศทั้งหมด โดยหวังว่ามาตรการจากประกาศนี้จะเป็นการลดการแพร่ของโรคระบาดในครั้งนี้
วันที่ 22 มีนาคม กระทรวงสาธารณสุขบูร์กินาฟาโซแถลงว่าพบผู้ติดเชื้อในประเทศได้รับการยืนยันรวม 75 รวม มีสี่รัฐมนตรีที่สำคัญติดเชื้อ รัฐมนตรีมี: รัฐมนตรีว่าการกระทรวงการต่างประเทศ; รัฐมนตรีว่าการกระทรวงเหมืองแร่และเหมืองหิน; รัฐมนตรีว่าการกระทรวงศึกษาธิการ; และรัฐมนตรีว่าการกระทรวงมหาดไทย รักษาหายแล้ว 5 ราย เอกอัครราชทูตสหรัฐประจำประเทศบูร์กินาฟาโซพบผลทดสอบเป็นบวก มีรายงานว่ามีผู้เสียชีวิตเป็นจำนวนห้าราย
วันที่ 24 มีนาคม กระทรวงสาธารณสุขบูร์กินาฟาโซแถลงว่าพบผู้ติดเชื้อในประเทศรวม 114 ราย แบ่งเป็น 89 รายในเมืองวากาดูกู, 4 รายในเมืองโบโบ-ดิอูลาสโซ, 2 รายในเมืองเดดูยโก, 2 รายในเมืองโบโรโม, และ 1 รายในเมืองฮอนเด้
วันที่ 30 มีนาคม มีผู้เสียชีวิตรวม 12 ราย ส่งผลให้ประเทศบูร์กินาฟาโซมีผู้เสียชีวิตมากที่สุดในเขตแอฟริกาใต้สะฮารา ประเทศบูร์กินาฟาโซมีโรงพยาบาลแค่แห่งเดียวที่สามารถรองรับการตรวจหาโคโรนาไวรัสสายพันธุ์ใหม่ พร้อมกับมีเครื่องช่วยหายใจไม่กี่เครื่อง ซึ่งนับว่าไม่เพียงพอต่อผู้ติดเชื้อ นับแต่นับมา รัฐมนตรีหกราย เอกอัครราขทูตสหรัฐ และอิตาลีพบผบเป็นบวกต่อโรคติดเชื้อโคโรนาไวรัส 2019 ทางการกล่าวว่าจำเป็นต้องสร้างอีกแห่งเป็นแห่งที่สองในวากาดูกู แต่ภายในประเทศไม่มีผู้ใดสามารถสร้างขึ้นมาได้ จึงต้องรอความช่วยเหลือจากข้างนอก ซึ่งมีความยากลำบากในการก่อสร้างเพื่อรับมือการระบาดในครั้งนี้
เหล่าประชาชนชาวประเทศบูร์กินาฟาโซกว่า 350,000 ราย ต้องการความช่วยเหลือเร่งด่วนในส่วนของที่พักพิงและแหล่งโภชนาอันเพียงพอต่อการใช้งาน โดยพื้นที่ประสบเหตุดังกล่าวเป็นทะเลทรายที่อิยู่ห่างไกลต่อตัวเขคตเมืองหลวง ข้าหลวงใหญ่ผู้ลี้ภัยแห่งสหประชาชาติได้เตือนถึงผู้อาศัยอยู่ในภูมิภาคเซ้นเทอร์นอดและชาเฮลถึงความเสี่ยงในการดำรงชีวิตต่อสภาวะการระบาดของโรคนี้ เพราะมีการย้ายถิ่นฐานไปยังที่อื่นตั้งแต่ผู้ใหญ่ยังไปถึงเด็กเล็ก
Sidneya
Sidneya เป็นสกุลของพืชดอกที่อยู่ในวงศ์ Asteraceae.
มีถิ่นกำเนิดอยู่ทางตอนใต้ของอเมริกากลางถึงเม็กซิโก เอลซัลวาดอร์
สปีชีส์ในสกุล ได้แก่:
จันทรุปราคา ตุลาคม พ.ศ. 2556
จันทรุปราคาเงามัวเกิดขึ้นในวันที่ 18–19 ตุลาคม พ.ศ. 2556 ซึ่งเป็นอุปราคาครั้งสุดท้ายของอุปราคาสามครั้งในปี พ.ศ. 2556
การมองเห็น
อุปราคาครั้งนี้สามารถมองเห็นได้จากทวีปอเมริกา (ตอนใกล้จบปรากฏการณ์) ทวีปยุโรป ทวีปแอฟริกา และส่วนมากของทวีปเอเชีย (ตอนเริ่มต้นปรากฏการณ์สามารถมองเห็นได้จากเอเชียตะวันออก) ส่วนตะวันตกของฟิลิปปินส์ (รวมทั้งเวสเทิร์นลูซอนและปาลาวัน) สามารถมองเห็นจันทรุปราคาได้ขณะดวงจันทร์ตก
อุปราคาที่เกี่ยวข้อง
จันทรุปราคาหนึ่งจากสี่ครั้งในชุดช่วงสั้น ณ จุดโหนดลงในวงโคจรของดวงจันทร์
ในชุดปีจันทรคติ จะวนซ้ำหลังจาก 12 ลูเนชัน หรือ 354 วัน (เคลื่อนกลับประมาณ 10 วันในปีต่อเนื่องกัน) เนื่องจากการเลื่อนวันที่ เงาของโลกจะอยู่ประมาณ 11 องศาทางตะวันตกในเหตุการณ์ต่อเนื่องกัน
สกุลว่านน้ำทอง
สกุลว่านน้ำทอง หรือ Ludisia เป็นกล้วยไม้สกุลหนึ่ง มีสมาชิกเพียงชนิดเดียวคือว่านน้ำทอง Ludisia discolor มีถิ่นกำเนิดในจีนตอนใต้, อินเดียตะวันออกเฉียงเหนือ, ไทย, เวียดนาม, ฟิลิปปินส์, มาเลเซีย, อินโดนีเซีย และพม่า
ยูนิก
ยูนิก (อังกฤษ:Uniq/UNIQ;ฮันกึล: 유니크) เป็นกลุ่มบอยแบนด์สัญชาติเกาหลีใต้-จีนซึ่งก่อตั้งโดย บริษัทเยฺว่หฺวาเอนเตอร์เทนเมนต์ ในปี 2014 ประกอบด้วยสมาชิก 5 คนคือ อี้เซวียน, ซ็องจู, เวิ่นฮั่น, ซึงย็อน และ อีปั๋ว เปิดตัวอย่างเป็นทางการเมื่อวันที่ 20 ตุลาคม 2014 ด้วยซิงเกิลเปิดตัว "Falling In Love" ทั้งในจีนและเกาหลีใต้
2017–2018
เมื่อวันที่ 19 มกราคม 2017 ได้ออกซิงเกิล "Happy New Year 2017" เพลงนี้เขียนโดย Zhou Yixuan และนำความสดใหม่ของปีที่เริ่มต้น Yibo ไม่สามารถมีส่วนร่วมในมิวสิควิดีโอและการบันทึกเพลงเนื่องตารางงาน ใน MV จึงมีเพียง Yixuan, Sungjoo, Wenhan และ Seungyoun พวกเขาได้ประกอบ Snow Man ที่เป็นตัวแทนของ Yibo
Uniq มีสองซิงเกิล "Never Left" และ "Next Mistake" ออกฉายวันที่ 19 เมษายน 2018 และซิงเกิล "Monster(Chin.Ver)" ออกฉาย 27 ธันวามคม 2018
Wenhan
Wenhan กลายเป็นผู้เข้าประกวดของ Idol Producer (รุ่น 2) โดย iQiYi ที่ปรึกษาของ Lay ของ EXO, Li Ronghao, Jolin Tsai, MC Jin, After Journey และ Seventeen's The8;
2019
เมื่อวันที่ 20 มีนาคมโชซึงย็อนได้เข้าร่วมรายการ Produce X 101
เมื่อวันที่ 19 กรกฎาคม โชชึงย็อนกลายเป็นสมาชิก X1
2020
เมื่อวันที่ 6 มกราคมโชซึงย็อนยุติการเป็นสมาชิก X1
เมื่อวันที่ 9 มีนาคมคิมซ็องจูประกาศว่าได้เกณฑ์ทหารเข้ารับใช้ชาติในวันนั้นผ่านทางอินสตาแกรมส่วนตัว
วอน (สกุลเงินเกาหลีเหนือ)
วอน คือสกุลเงินที่เกาหลีเหนือใช้เป็นสกุลเงินในปัจจุบัน ซึ่ง 1000 วอน เทียบเป็นเงินไทยประมาณ 35 บาท มีธนบัตรเพียง 9 แบบเท่านั้น คือ ธนบัตรใบละ 5 วอน ธนบัตรใบละ 10 วอน ธนบัตรใบละ 50 วอน ธนบัตรใบละ 100 วอน ธนบัตรใบละ 200 วอน ธนบัตรใบละ 500 วอน ธนบัตรใบละ 1000 วอน ธนบัตรใบละ 2000 วอน และ ธนบัตรใบละ 5000 วอน
ข้อมูลโดยทั่วไป
เกาหลีเหนือ เพิ่งมีการปรับเปลี่ยนรูปแบบธนบัตรแบบใหม่ออกมาใช้ โดย แบงค์ 5000 วอน เริ่มนำออกมาใช้เมื่อวันที่ 2 มกราคม ค.ศ. 2006 ส่วนธนบัตรใบละ 1000วอน และ 10000 วอน เริ่มออกมาใช้เมื่อวันที่ 22 มกราคม ค.ศ. 2007 นี้โดยธนบัตรแบบใหม่จะมีรูปร่างเล็กกว่าของเดิม
จักรวรรดิกาแลกติก
จักรวรรดิกาแลกติก (Galactic Empire) เป็นระบอบการปกครองแบบอัตตาธิปไตยที่ถูกสมมุติขึ้นในสื่อแฟรนไชส์สตาร์ วอร์ส เปิดตัวครั้งแรกในภาพยนตร์เรื่อง สตาร์ วอร์ส ค.ศ. 1977 และปรากฏตัวอีกครั้งในสองภาคต่อ: จักรวรรดิเอมไพร์โต้กลับ (ค.ศ. 1980) และการกลับมาของเจได (ค.ศ. 1983) เป็นฝ่ายตัวร้ายหลักในไตรภาคเดิม ด้วยการกดขี่ข่มเหงและอำนาจอย่างเบ็ดเสร็จของระบอบการปกครองพร้อมกับระบบราชการที่มีความซับซ้อน จักรวรรดิกาแลกติกพยายามที่จะทำให้แน่ใจแล้วว่ากฏเพียงหนึ่งเดียวและการควบคุมสังคมเหนือดาวเคราะห์และอารยธรรมทุกดวงภายในกาแลกซี
ณ จุดสูงสุด จักรวรรดิกาแลกติกได้แผ่ขยายไปทั่วทั้งกาแลกซีในจักรวาลสตาร์วอร์สที่เป็นที่รู้จักกัน ซึ่งประกอบไปด้วยระบบดาวนับล้านดวงและอีกพันล้านดวงที่เป็นทั้งอาณานิคมชายขอบ อู่ต่อเรือ ป้อมปราการ และดินแดนรอบนอก ต้นกำเนิดของจักรวรรดิกาแลกติกได้ปรากฏให้เห็นอยู่ในภาพยนตร์ไตรภาคต้น สตาร์ วอร์ส เอพพิโซด 3 : ซิธชำระแค้น (ค.ศ. 2005) ซึ่งได้เข้ามาแทนที่สาธารณรัฐกาแลกติกเมื่อสงครามโคลนยุติลง ซึ่งถูกจัดฉากขึ้นโดยพัลพาทีน สมุหนายกแห่งสาธารณรัฐ ซึ่งแท้จริงแล้ว เขาคือซิธลอร์ดนามว่า ดาร์ธ ซีเดียส ผู้หลบซ่อนในเงามืดที่คอยบงการสงครามโดยมีเป้าหมายคือการทำลายล้างนิกายเจไดให้สิ้นซากและฟื้นฟูนิกายซิธกลับคืนสู่อำนาจอีกครั้ง
ฟิลลิป มอร์ริส อินเตอร์เนชั่นแนล
เดิมทีบริษัทบริหารโดยแอลเทรีย หลังจากนั้นบริษัทฟิลลิป มอร์ริส อินเตอร์เนชั่นแนล แยกออกมาเมื่อเดือนมีนาคม ค.ศ. 2008 แอลเทรียอธิบายว่าจะทำให้ฟิลลิป มอร์ริส อินเตอร์เนชั่นแนลมีอิสระมากขึ้นจากข้อจำกัดความเป็นเจ้าของบรรษัทในสหรัฐในแง่คดีความที่อาจเกิดขึ้นได้ และข้อบังคับทางกฎหมายที่ "ไล่ตามอัตราการเติบโตของยอดขายในตลาดเกิดใหม่" ขณะที่แอลเทรียดูแลตลาดในสหรัฐ ผู้ถือหุ้นของแอลเทรียในตอนนั้นได้รับหุ้นในฟิลลิป มอร์ริส อินเตอร์เนชั่นแนล ซึ่งมีรายชื่ออยู่ในตลาดหลักทรัพย์ลอนดอนและตลาดหลักทรัพย์อื่น ๆ
สำนักงานใหญ่ของบริษัทตั้งอยู่ที่นครนิวยอร์ก แต่ไม่ได้ดำเนินงานในสหรัฐ ขณะที่ฟิลลิป มอร์ริส ยูเอสเอ บริษัทย่อยของแอลเทรียเป็นเจ้าของแบรนด์ฟิลลิป มอร์ริสในสหรัฐ
จักรวรรดิกาแลกติก
แม้ว่านิกายซิธของพัลพาทีนยยังคงเป็นความลับสำหรับทุกคน ยกเว้นบุคคลเพียงไม่กี่คน ลูกศิษย์ของเขา ซิธลอร์ดนามว่า ดาร์ธ เวเดอร์ ยังคงแสดงตนต่อสาธารณะมากขึ้น โดยทำหน้าที่เป็นตัวตนของอำนาจจักรวรรดิ ในช่วงเวลาของเอพพิโซด 4 - ความหวังใหม่ จักรวรรดิได้แปรสภาพกลายเป็นระบอบปกครองแบบอำนาจอย่างเบ็ดเสร็จอย่างเต็มตัว ซึ่งถูกต่อต้านโดยพันธมิตรฟื้นฟูสาธารณรัฐ การสร้างดาวมรณะอย่างเสร็จสมบูรณ์ อาวุธมหาประลัยทำลายดวงดาว ทำให้พัลพาทีนสามารถก่อให้เกิดการรัฐประหารตัวเองและทำการยุบวุฒิสภาจักรวรรดิที่ไร้ซึ่งอำนาจ จักรวรรดิกาแลกติกได้ถูกอธิบายและแสดงให้เห็นในสื่อสตาร์ วอร์สต่าง ๆ ว่า เป็นระบอบเผด็จการที่โหดเหี้ยม โดยอิงมาจาก "ลัทธิมนุษย์คือศูนย์กลางของสพรรพสิ่ง( Anthropocentrism) การโอนมาเป็นของรัฐ(nationalization) วินาศกรรมโดยรัฐ และความเกลียดกลัวต่างชาติ การจับกุมให้กลายเป็นทาสและการฆ่าล้างเผ่าพันธุ์ต่อผู้ที่ไม่ใช่มนุษย์ การแสดงอำนาจ การคุกคามด้วยการใช้กำลังถึงแก่ความตาย และเหนือกว่าสิ่งอื่นใดคื่อความหวาดกลัวอย่างต่อเนื่อง"
จักรวรรดิได้พ่ายแพ้ในภาคการกลับมาของเจได แต่ปฐมภาคีได้ถูกก่อตั้งขึ้นจากเศษส่วนที่เหลือของจักรวรรดิในไตรภาคต่อ ซึ่งเกิดขึ้นในช่วง 30 ปีต่อมา
กำเนิด
อาจถือได้ว่าจักรวรรดิถือกำเนิดขึ้นจากการวางแผนของวุฒิสมาชิกพัลพาทีนแห่งนาบูผู้ที่แท้จริงแล้วคือซิธลอร์ด ดาร์ธ ซิเดียส พัลพาทีนสร้างวิกฤติการณ์ขึ้นโดยเริ่มจากให้สหพันธ์พาณิชย์ดำเนินการปิดกั้นนาบู และยุยงให้ราชินีอมิดาลายื่นญัตติไม่ไว้วางใจในตัวสมุหนายกวาโลรัม และในที่สุดพัลพาทีนก็ได้รับเลือกให้เป็นสมุหนายก เมื่อดาร์ธ มอลศิษย์ของพัลพาทีนถูกโอบีวัน เคโนบี สังหารบนดาวนาบู ซิเดียสก็ได้รับเอาอดีตอาจารย์เจได เคานท์ดูกู เข้าเป็นศิษย์แทน เคานท์ดูกูนี่เองที่เข้าร่วมกับกับสหพันธ์พาณิชย์าภายใต้การนำของอุปราชนุต กันเรย์ และก่อตั้งสหภาพพิภพอิสระขึ้นเพื่อทำสงครามกับสาธารณรัฐ พัลพาทีนอาศัยภาวะสงครามนี้สร้างกองทัพโคลนขึ้นเพื่อรับใช้สาธารณรัฐ